ເພື່ອໂລກສົດໃສ ໄຮ້ມົນລະພິດ
ໂດຍ: ວິເສດ ສະແຫວງສຶກສາ ວັນທີ 5 ມິຖຸນາຂອງທຸກໆປີ ແມ່ນວັນສິ່ງແວດລ້ອມສາກົນ, ວັນເຊິ່ງປະຊາຄົມໂລກຕ້ອງໄດ້ທົບທວນຫວນຄືນກ່ຽວກັບມາດຕະການປົກປັກຮັກສາສິ່ງແວດລ້ອມໃຫ້ຍືນຍົງຄົງຢູ່ກັບວິຖີຊີວິດຂອງມວນມະນຸດ. ມາດຕະການປົກປັກຮັກສາສິ່ງແວດລ້ອມໃນຍຸກນີ້ ຍິ່ງມີຄວາມສຳຄັນ ເພາະມັນເປັນແກນກາງຂອງເປົ້າໝາຍການພັດທະນາແບບຍືນຍົງຂອງອົງການສະຫະປະຊາຊາດ (SDG) ເຊິ່ງທຸກໆປະເທດສະມາຊິກມີພັນທະປະຕິບັດໃຫ້ບັນລຸຜົນ ຄືເຮັດໃຫ້ການພັດທະນາເສດຖະກິດ-ສັງຄົມທຸກຢ່າງເປັນມິດກັບສິ່ງແວດລ້ອມ. ໜ້າທີ່ອັນຮີບດ່ວນສະເພາະໜ້າໃນການປົກປັກຮັກສາສິ່ງແວດລ້ອມນັ້ນກໍຄື ແກ້ໄຂບັນຫາໂລກຮ້ອນຍ້ອນການປ່ຽນແປງຂອງດິນຟ້າອາກາດທີ່ເກີດຈາກພຶດຕິກຳຂອງມະນຸດເອງ. ສຳລັບບົດນີ້, ຜູ້ຂຽນໄດ້ສັນຫາມາເລົ່າກ່ຽວກັບມາດຕະການແກ້ໄຂມົນລະພິດທາງອາກາດ ດ້ວຍການຫລຸດຜ່ອນອາຍພິດຈາກຍານພາຫະນະທີ່ມີຈຳນວນເກືອບລົ້ນໂລກ. ໃນປັດຈຸບັນນີ້…